Jabarkan Pintô nuraka dari Nuraka dalam bahasa aceh

Hawiyah. Nuraka nyoe geupeutamöng ureueng-ureueng nyang niet amai göt, atawa ureueng-ureueng nyang kayém geupeubuet buet göt ngön hana göt yôh lam dônya. Ureueng Islam nyang hana geutôp 'aurat, ureueng agam Islam nyang geungui bajèe sutra, ureueng-ureueng nyang meu'èn riba, ban dum nyan geupeutamöng lam nuraka Hawiyah. Surat Al-Qari'ah.

Jahim. Nuraka nyoe nakeuh teumpat geusiksa ureueng-ureueng musyrék nyang geupeusyarikat Allah. Surat Asy-Syu'ara' dan Surat Ash-Shaffat.

Saqar. Nuraka nyoe nakeuh keu ureueng-ureueng nyang hana seumatéh keu Allah ngön rasul. Ureueng-ureueng nyan nakeuh ureueng nyang geuteupeu meunyoe Allah kalheuh neupeutrôh hukôm, tapi hana geupeubuet. Surat Al-Muddassir.

Ladhaa. Nuraka nyoe geujôk keu ureueng-ureueng nyang geutumpôk hareuta, geureuda, atawa ureueng nyang geupeuhina ureueng gasin. Ureueng-ureueng nyang hana geumeuseudeukah atawa geubayeue jakeut, ureueng nyan geupeutamöng lam nuraka nyoe. Surat Al-Ma'arij.

Huthamah. Nuraka nyoe geupeuseudiya keu ureueng-ureueng nyang geutamön meuh, pirak, atawa dabeuh nyang saboh jeunèh ngön nyan. Nuraka nyoe geupeuseudiya cit keu ureueng-ureueng nyang hana geubôh jakeut watèe ka trôk watèe. Surat Al-Humazah.

Sa'ir. Nuraka nyoe geujôk keu ureueng kaphé atawa ureueng nyang geupajôh hareuta aneuk yatim. Surat Al-Ahzab, Surat An-Nisa', Surat Al-Fath & Surat Luqman.

Wail. Nuraka nyoe geupasoe ureueng-ureueng nyang hana beutôi bak geumeudagang, geupeukureueng céng mangat meureumpök laba nyang rayek. Ban dum dabeuh nyan akan geutöt, geupasoe lam pruet ureueng nyan bak uroe kiamat.  Surat At-Thur.